b"\n_START_ARTICLE_\nCastell del Poyo\n_START_SECTION_\nHist\xc3\xb2ria\n_START_PARAGRAPH_\nEl Castell del Poyo s'aixeca sobre un tur\xc3\xb3 de 1475 metres al nord del terme d'Alpont, molt a prop de la l\xc3\xadnia divis\xc3\xb2ria amb la prov\xc3\xadncia de Terol._NEWLINE_L'empla\xc3\xa7ament va haver de ser ocupat des de molt antic, com ho proven les troballes documentades des de l\xe2\x80\x99Edat del Bronze, aix\xc3\xad com  ib\xc3\xa8ric,  rom\xc3\xa0,  \xc3\xa0rab,  medieval i arribant la seva ocupaci\xc3\xb3 fins a la Tercera guerra carlina, quan el 6 agost de 1840 va ser pres per les tropes liberals i assolat. Algunes de les troballes es conserven al Museu Arqueol\xc3\xb2gic Municipal d'Alpont. Hagu\xc3\xa9  una fortalesa musulmana, ocupada i mantinguda en \xc3\xbas pels  conqueridors cristians degut al seu alt valor estrat\xc3\xa8gic, fins que va ser progressivament abandonada fins a les Guerres Carlines, en qu\xc3\xa8 va jugar un destacat paper, arribant a albergar una acad\xc3\xa8mia de promoci\xc3\xb3 d'oficials de l'ex\xc3\xa8rcit carl\xc3\xad._NEWLINE_El seu origen sembla rom\xc3\xa0, ja que al seu entorn s'han trobat monedes i altres peces arqueol\xc3\xb2giques d'aquesta \xc3\xa8poca, per\xc3\xb2 els musulmans ho construirien o reconstruirien al segle X. Va ser reformat al segle XIX._NEWLINE_Els fets d'armes m\xc3\xa9s importants en qu\xc3\xa8 va intervenir aquesta fortalesa van oc\xc3\xb3rrer durant les Guerres Carlines, en qu\xc3\xa8 va jugar un destacat paper. Un cop rendida Morella durant la  Primera Guerra, les tropes que ocupaven el Castell del Poyo es van negar a abandonar-lo, havent de ser pres per les forces del  general Azpiroz. A la  Segona Guerra, a 1875, quan ja s'havien retirat al nord de l'Ebre totes les tropes carlines despr\xc3\xa9s de la capitulaci\xc3\xb3 de Cantavieja, el castell va seguir fidel al carlisme, resistint tots els atacs de les forces del general Manuel de Salamanca, fins que va haver de rendir despr\xc3\xa9s d'un intens bombardeig  artiller. La seva caiguda va significar la fi d'aquesta guerra en terres  valencianes._NEWLINE_Poc queda avui sobre la rasant del cim del poder\xc3\xb3s Fort del Collado despr\xc3\xa9s de la presa i conseg\xc3\xbcent destrucci\xc3\xb3 a mans de les tropes liberals al comandament del  general Salamanca. L'arrencada de la muralla  perimetral i les seves torres sobre el farall\xc3\xb3 roc\xc3\xb3s, a l'interior, gran quantitat de ru\xc3\xafna entre la qual s'endevina el tra\xc3\xa7at de les construccions interiors i en algun punt, la volta que aflora d'alguna construcci\xc3\xb3 subterr\xc3\xa0nia. Tamb\xc3\xa9 pels vessants hi ha restes, tant de pedra de construcci\xc3\xb3 com trossos de cer\xc3\xa0mica. Les necessitats de material de construcci\xc3\xb3 dels llogarets ve\xc3\xafns han fet la resta._NEWLINE_La construcci\xc3\xb3 sembla tota ella de pedra en sec, amb zones rejuntades amb  morters de cal\xc3\xa7, probablement treballs de manteniment i consolidaci\xc3\xb3 al llarg del temps.\n_START_SECTION_\nDescripci\xc3\xb3\n_START_PARAGRAPH_\nEl seu per\xc3\xadmetre \xc3\xa9s irregular, amb uns 200 m de longitud per 80 d'amplada en els seus eixos majors. El cim est\xc3\xa0 format per un penyal completament tallat de 10 m d'al\xc3\xa7ada, sobre el qual s'assenta l'obra de carreus, de la qual queden algunes restes d'emmurallaments, per\xc3\xb2 cap torre."